7 Lega go le bjalo, Jehofa o ikokobeditše e bile ke yo boleta. O ruta bahlanka ba gagwe gore go nyakega boleta bakeng sa go ba le bohlale bja kgonthe. Lentšu la gagwe le bolela ka “boleta bja bohlale.” * (Jakobo 3:13, PK) Ela hloko mohlala wa Jehofa tabeng ye. Hosea Mansur, e lego ngwanabo rena wa Moindonesia yo a bego a bolelela bana babo rena go bahlankedi ba moo ba mmušo o itše: “Ge bahlankedi ba bangwe ba mmušo ba Mamoseleme ba be ba bona ditlhaka tša maina a ka, e lego H.M., helemeteng ya ka, ba be ba nagana gore tlhaka H e ra gore ‘Hājjī,’ e lego sereto sa motho wa maemo a godimo kudu yo a felago a etela lefelo le lekgethwa la Mamoseleme kua Mecca. Ka gona ba be ba ntlhompha kudu. Yona taba yeo e nyenyane e ile ya dira gore go be bonolo go rulaganya modiro wa rena.”